Z A P I S N I K
1. ( konstituirajuće ) sjednice Vijeća Mjesnog odbora „Šestinski dol-Vrhovec“, 
održane 10. srpnja 2025.

Sjednica se održava u prostorijama Područnog ureda Črnomerec (soba 30/1), Trg Francuske Republike 15, u 15:00 sati.
Sjednici predsjedava dr. sc. Marija Nakić, viša savjetnica koordinator za Gradsku četvrt Črnomerec. Predsjedavateljica pozdravlja sve nazočne te poziva da na početku ovog skupa odaju počast Domovini. (Himna Republike Hrvatske). Poziva prisutne da se minutom šutnje oda počast svim palim hrvatskim braniteljima i civilnim žrtvama Domovinskog rata.

Predsjedavateljica konstatira su prisutna  7 od  7 članova Vijeća, što znači da Vijeće može pravovaljano odlučivati  i otvara konstituirajuću sjednicu.
Na prijedlog predsjedateljice jednoglasno se utvrđuje


DNEVNI RED
 
           
1. Zaključak o osnivanju i izboru članova Mandatnog povjerenstva 
– donošenje zaključka,
	2.   Zaključak o Izvješću Mandatnog povjerenstva o provedenim izborima za članove 
	      Vijeća Mjesnog odbora „Bartol Kašić“ - donošenje zaključka,
	3.   Zaključak o izboru predsjednika Vijeća – donošenje zaključka, 
	4.   Zaključak o Izbor potpredsjednika Vijeća – donošenje zaključka
            5.   Pitanja, prijedlozi i obavijesti

Predsjedateljica najavljuje da će sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora nastavku sjednice, do izbora predsjednika Vijeća, predsjedati DIJANA BEKAVAC, prvi izabrani član Vijeća s kandidacijske liste MOŽEMO! - POLITIČKA PLATFORMA - MOŽEMO! SOCIJALDEMOKRATSKA PARTIJA HRVATSKE - SDP, koja je dobila najveći broj glasova na Lokalnim izborima 18. svibnja 2025.

NAZOČNI IZABRANI ČLANOVI VIJEĆA:
Antonija Šimunović, Denis Šeparović, Diana Bekavac, Hrvoje Vajdić, Ivona Molan, Ian Vragović, i Rikard Čretnik.   

NENAZOČNI IZABRANI ČLANOVI VIJEĆA: 
 
OSTALI NAZOČNI:
dr. sc. Marija Nakić, viša savjetnica koordinator za Gradsku četvrt Črnomerec
Nevenka Antunović, stručna referentica za rad tijela mjesne samouprave i Roza Markoč, viša stručna referentica za rad tijela mjesne samouprave.

Predsjedateljica daje riječ Diani Bekavac koja se zahvaljuje, pozdravlja prisutne i otvara prvu točku dnevnog reda. 
 	




Ad 1.   OSNIVANJE I IZBOR ČLANOVA MANDATNOG POVJERENSTVA

Radi omogućavanja daljnjeg rada i pravovaljanog odlučivanja potrebno je verificirati mandate članovima Vijeća. Predsjedavajuća predlaže u skladu s odredbama Poslovnika o radu Vijeća, osnivanje Mandatnog povjerenstva koje čini predsjednik i dva člana.
Za predsjednika Mandatnog povjerenstva predložen je Ian Vragović a za članove: Rikard Čretnik i Antonija Šimunović

Predsjedateljica otvara raspravu.
Zaključuje raspravu.
Daje Zaključak na glasovanje.

Jednoglasno je donesen slijedeći:

Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Mjesnog odbora „Šestinski dol-Vrnovec“ (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:
	
za predsjednika: IAN VRAGOVIĆ;
	
za članove:    1. RIKARD ČRETNIK   i
			        
                      2. ANTONIJA ŠIMUNOVIĆ 


Ad 2.  IZVJEŠĆE MANDATNOG POVJERENSTVA O PROVEDENIM IZBORIMA 
           ZA ČLANOVE VIJEĆA MJESNOG ODBORA „BARTOL KAŠIĆ“   

Predsjedateljica moli predsjednika Mandatnog povjerenstva da podnese Izvješće.

Predsjednik Mandatnog povjerenstva Ian Vragović čita slijedeće:

I.

A)  Mandatno povjerenstvo razmotrilo je Izvješće Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Mjesnog odbora „Šestinski dol - Vrhovec“ (u nastavku teksta: Vijeće) 18. svibnja 2025.,  Klasa: 012-03/25-010/1, Urbroj: 251-16-05-25-10, od 19. svibnja 2025. i akte objave kandidacijskih lista od 26. travnja 2025.  te je konstatiralo da je Izborno povjerenstvo utvrdilo i objavilo rezultate izbora za 7 članova Vijeća.

Od ukupno 5.838 birača upisanih u popis birača, glasovalo je 2.522 birača, odnosno 43,20%, od čega je prema glasačkim listićima glasovalo 2.519 birača, odnosno 43,15%. Važećih glasačkih listića bilo je 2.388, odnosno 94,80%. Nevažećih glasačkih listića bilo je 131, odnosno 5,20%.

a) Pojedine kandidacijske liste dobile su sljedeći broj glasova:
 
1. MOŽEMO! - POLITIČKA PLATFORMA - MOŽEMO! 				1.349  glasa    56,49%
    SOCIJALDEMOKRATSKA PARTIJA HRVATSKE - SDP
    nositeljica kandidacijske liste: DIANA BEKAVAC
     

2. HRVATSKA DEMOKRATSKA ZAJEDNICA - HDZ 
    DOMOVINSKI POKRET - DP							686 glasova 28,72%          
    HRVATSKA STRANKA UMIROVLJENIKA - HSU
    HRVATSKA SELJACKA STRANKA - HSS
    nositeljica kandidacijske liste: MARIJA VRHOVSKI 

3. BERNARDIĆ DAVOR - NEZAVISNA LISTA SERVUS ZAGREB –		353 glasa   14,78%         
    SERVUS ZAGREB		           
    DINA DOGAN - NEZAVISNA LISTA - DINA DOGAN - NL
    FOKUS
    HRVATSKA NARODNA STRANKA - LIBERALNI DEMOKRATI - HNS
    HRVATSKA SOCIJALNO - LIBERALNA STRANKA - HSLS
    SOCIJALDEMOKRATI
    nositelj kandidacijske liste: HRVOJE VAJDIĆ



b) Rezultati kandidacijskih lista su slijedeći:

1. MOŽEMO! - POLITIČKA PLATFORMA - MOŽEMO!
    SOCIJALDEMOKRATSKA PARTIJA HRVATSKE - SDP
    TOMISLAV URŠIĆ - nositelj kandidacijske liste
    dobila je 4 mjesta te su s te kandidacijske liste izabrani:

1. DIANA BEKAVAC
2. ANTONIJA ŠIMUNOVIĆ
3. IVONA MOLAN
4. RIKARD ČRETNIK 

2. HRVATSKA DEMOKRATSKA ZAJEDNICA - HDZ
    DOMOVINSKI POKRET - DP
    HRVATSKA STRANKA UMIROVLJENIKA - HSU
    HRVATSKA SELJAČKA STRANKA - HSS
    MARIJA VRHOVSKI - nositelj kandidacijske liste
    dobila je 2 mjesta te su s te kandidacijske liste izabrani:

1. MARIJA VRHOVSKI
2. IAN VRAGOVIĆ


3. BERNARDIĆ DAVOR - NEZAVISNA LISTA SERVUS ZAGREB - SERVUS ZAGREB
    DINA DOGAN - NEZAVISNA LISTA - DINA DOGAN - NL
    FOKUS
    HRVATSKA NARODNA STRANKA - LIBERALNI DEMOKRATI - HNS
    HRVATSKA SOCIJALNO - LIBERALNA STRANKA - HSLS
    SOCIJALDEMOKRATI
    HRVOJE VAJDIĆ - nositelj kandidacijske liste
    dobila je 1 mjesto te je s te kandidacijske liste izabran:

1. HRVOJE VAJDIĆ


	Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

	B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.

C) Sukladno članku 14. Odluke, zamjenici članova vijeća na stranačkim listama su oni kandidati s kandidacijske liste koji nisu izabrani a koje odredi predlagatelj liste; na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojemu je mandat prestao ili mu miruje, a određuju ga političke stranke sukladno sporazumu, odnosno ako sporazum nije zaključen, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste; a zamjenici članova na listama grupa građana su prvi sljedeći neizabrani kandidati s liste.

Marija Vrhovski, kandidacijska lista: Hrvatska demokratska zajednica (HDZ) – Domovinski pokret (DP) - Hrvatska stranka umirovljenika (HSU) –Hrvatska seljačka stranka (HSS) stavila je 5.6.2025. mandat u mirovanje. Kao njena zamjena predložen je Denis Šeparović.

Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:

1. DIANA BEKAVAC			MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP	
2. ANTONIJA ŠIMUNOVIĆ		MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP		
3. IVONA MOLAN		              MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP	
4. RIKARD ČRETNIK			MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP
5. DENIS ŠEPAROVIĆ			HRVATSKA DEMOKRATSKA ZAJEDNICA - HDZ
    					DOMOVINSKI POKRET - DP
    					HRVATSKA STRANKA UMIROVLJENIKA - HSU
    					HRVATSKA SELJAČKA STRANKA - HSS
6. IAN VRAGOVIĆ			HRVATSKA DEMOKRATSKA ZAJEDNICA - HDZ
    					DOMOVINSKI POKRET - DP
    					HRVATSKA STRANKA UMIROVLJENIKA - HSU
    					HRVATSKA SELJAČKA STRANKA - HSS

7. HRVOJE VAJDIĆ	BERNARDIĆ DAVOR - NEZAVISNA LISTA SERVUS ZAGREB -     SERVUS ZAGREB
    					DINA DOGAN - NEZAVISNA LISTA - DINA DOGAN - NL
    					FOKUS
HRVATSKA NARODNA STRANKA - LIBERALNI DEMOKRATI            - HNS
                                              		HRVATSKA SOCIJALNO - LIBERALNA STRANKA - HSLS
    					SOCIJALDEMOKRATI


Predsjedateljica otvara raspravu o Izvješću Mandatnog povjerenstva.
Zaključuje raspravu.
Daje Zaključak na glasovanje.
Jednoglasno donesen slijedeći:

Z A K LJ U Č A K
o Izvješću Mandatnog povjerenstva 

           1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora „Šestinski dol-Vrhovec“	


1. DIANA BEKAVAC			MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP	
2. ANTONIJA ŠIMUNOVIĆ		MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP		
3. IVONA MOLAN		              MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP	
4. RIKARD ČRETNIK			MOŽEMO! - POLITIČKA PLATFORMA - MOŽEMO!
                                                                       SOCIJALDEMOKRATSKA PARTIJA HRVATSKE - SDP
5. DENIS ŠEPAROVIĆ			HRVATSKA DEMOKRATSKA ZAJEDNICA - HDZ
    					DOMOVINSKI POKRET - DP
    					HRVATSKA STRANKA UMIROVLJENIKA - HSU
    					HRVATSKA SELJAČKA STRANKA - HSS

6. IAN VRAGOVIĆ			HRVATSKA DEMOKRATSKA ZAJEDNICA - HDZ
    					DOMOVINSKI POKRET - DP
    					HRVATSKA STRANKA UMIROVLJENIKA - HSU
    					HRVATSKA SELJAČKA STRANKA - HSS

7. HRVOJE VAJDIĆ	BERNARDIĆ DAVOR - NEZAVISNA LISTA SERVUS ZAGREB -     SERVUS ZAGREB
    					DINA DOGAN - NEZAVISNA LISTA - DINA DOGAN - NL
    					FOKUS
HRVATSKA NARODNA STRANKA - LIBERALNI DEMOKRATI            - HNS
                                              		HRVATSKA SOCIJALNO - LIBERALNA STRANKA - HSLS
    					SOCIJALDEMOKRATI

2. Ovaj zaključak biti će objavljen na oglasnoj ploči u sjedištu Mjesnog odbora „Šestinski dol-
    Vrhovec“

       

POLAGANJE PRISEGE ČLANOVA VIJEĆA

Predsjedateljica se obraća članovima Vijeća, napominje da osim verifikacije mandata, vijećnici moraju dati prisegu kako bi postali punopravni članovi Vijeća.

Predsjedateljica čita tekst prisege:

„Prisežem, svojom čašću, da ću dužnost člana Vijeća Mjesnog odbora „Šestinski dol – Vrhovec“ obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora, Gradske četvrti, Grada Zagreba i Republike Hrvatske“.

Proziva vijećnike po abecednim redom da ustanu i izgovore: PRISEŽEM.

Nakon što su svi nazočni vijećnici dali Prisegu, zamoljeni su da ju predaju djelatnicima Gradskog ureda za mjesnu samoupravu, promet, civilnu zaštitu i sigurnost.    



Ad 3.  IZBOR PREDSJEDNIKA VIJEĆA

Predsjedavajuća obavještava prisutne da Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjedavajuća pita ima li tko prijedlog  kandidata za predsjednika Vijeća.

Prijedlog kandidata za predsjednika Vijeća podnijeli su članovi Vijeća:
1. Antonija Šimunović
2. Diana Bekavac
3. Rikard Čretnik

koji za predsjednicu Vijeća predlažu : DIANU BEKAVAC.

Predsjedavajuća otvara raspravu.
Zaključuje raspravu te daje na glasovanje prijedlog da se za  predsjednicu Vijeća, izabere 
DIANA BEKAVAC.

Sa 5 glasova „za“ i 2 „suzdržana“ glasa  Vijeće donosi:


Z A K LJ U Č A K
o izboru predsjednice Vijeća VMO „Šestinski dol - Vrhovec“

	
1. Za predsjednicu Vijeća Mjesnog odbora „Šestinski dol - Vrhovec“ izabrana je  
Diana Bekavac.

	2. Ovaj zaključak bit će objavljen na oglasnoj ploči u sjedištu mjesnog odbora.


Ad 4.  IZBOR POTPREDSJEDNIKA VIJEĆA

Predsjedavajuća obavještava prisutne da Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjedavajuća pita ima li tko prijedlog  kandidata za potpredsjednika Vijeća.

Prijedlog kandidata za potpredsjednicu Vijeća podnijeli su članovi Vijeća:
1.  Diana Bekavac
2.  Rikard Čretnik
3.  Ivona Molan
4.  Antonija Šimunović

koji za potpredsjednicu Vijeća predlažu : ANTONIJU ŠIMUNOVIĆ.
Sa 4 glasa „za“ i 3 „suzdržana“ glasa  Vijeće donosi:

Z A K LJ U Č A K
o izboru potpredsjednice Vijeća MO „Šestinski dol - Vrhovec“

	
1. Za potpredsjednicu Vijeća Mjesnog odbora „Šestinski dol - Vrhovec“ izabrana je  
Antonija Šimunović.

	2. Ovaj zaključak bit će objavljen na oglasnoj ploči u sjedištu mjesnog odbora.



Ad 5. Pitanja, prijedlozi i obavijesti

Marija Nakić čestita svim članovima Vijeća i nada se dobroj suradnji.


Sjednica je završila u 15:30 sati.


KLASA: 024-08/25-03/1108
[bookmark: _GoBack]URBROJ: 251-13-11-4/19-25-3
Zagreb, 10. srpanj 2025.                 


							       Predsjednica Vijeća Mjesnog odbora
				          			                  „Šestinski dol-Vrhovec“		                                                                                                                            
								                             
             Diana Bekavac           

